Kisalföldi Hulladékgazdálkodási Nonprofit Kft. „f. a.” ügyvezetőjétől

 *4. sz. napirend*

**ELŐTERJESZTÉS**

**a Társulási Tanács 2024. december 6-i ülésére**

**Tárgy:** A Kisalföldi Hulladékgazdálkodási Nonprofit Kft. „f.a.” 2025. évi ellenőrzési terve

**Előterjesztő:** Hancz Attila ügyvezető

**Megtárgyalta:** Felügyelőbizottság

|  |
| --- |
| Előkészítő szervezeti egység: Önkormányzati Osztály – térségi koordinátor |
| Készítette: Hancz Attila ügyvezető |
| Pénzügyi fedezetet nem igényel |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános ülésen** szükséges tárgyalni, a határozat elfogadásához **egyszerű többség** szükséges.

Tisztelt Társulási Tanács!

A köztulajdonban álló gazdasági társaságok takarékosabb működéséről szóló 2009. évi CXXII. Tv. (Takarékos tv.) 7/J. § (1) bekezdése határozza meg a gazdálkodás három jellemző mutatóját (mérleg főösszeg: 600 m Ft; éves nettó árbevétel: 1.200 m Ft; átlagosan foglalkoztatottak száma: 100 fő).

Amennyiben a fentiek közül legalább kettő a Társaság - tárgyévet megelőző két üzleti évre vonatkozó – beszámolójában magasabb, abban az esetben a Társaság a köztulajdonban álló gazdasági társaságok belső kontrollrendszeréről szóló 339/2019. (XII.23.) Korm. rendelet előírásai alapján belső kontrollrendszer kialakítására, működtetésére kötelezett.

A Kisalföldi Hulladékgazdálkodási Nonprofit Kft. ezen értékhatárt meghaladva kötelezett a kontrollkörnyezet kialakítására, működtetésére.

A belső kontrollrendszer szabályozása, illetve 339/2019. (XII.23.) Korm. rendelet 19. §-a alapján a Társaság belső ellenőre elkészítette a tárgyévet követő évre (2024. év) vonatkozó kockázatalapú éves ellenőrzési tervet.

Ezúton kérem a T. Tanács támogatását!

Mosonmagyaróvár, 2024. november 26.

 Hancz Attila sk.

 ügyvezető

**Határozati javaslat:**

**…./2024. (XII.06.) TT. határozat**

1. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa megismerte a Kisalföldi Hulladékgazdálkodási Nonprofit Kft – előterjesztés mellékletét képező - 2025. évre vonatkozó belső ellenőrzési tervét egyben hozzájárul a Társaság Felügyelőbizottsága általi jóváhagyásához
2. A Társulási Tanács felhatalmazza az Elnököt, hogy a döntésről a Felügyelőbizottság elnökét a határozati kivonat megküldésével tájékoztassa.

Felelős: Dr. Árvay István elnök

Határidő: azonnal